REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/94-18

9. maj 2018. godine

B e o g r a d

ZAPISNIK

SA 46. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 9. MAJA 2018. GODINE

Sednica je počela u 14,45 časova.

 Sednici je predsedavao dr Aleksandar Martinović, predsednik Odbora.

Sednici su prisustvovali članovi Odbora: Aleksandar Marković, Darko Laketić, Dušica Stojković, Veroljub Matić, Branka Stamenković, Marko Zeljug, Nenad Konstantinović (napustio sednicu nakon glasanja o devetoj tački dnevnog reda), Branimir Jovanović i Momo Čolaković.

Sednici su prisustvovali zamenici članova Odbora: Stefana Miladinović, zamenik Đorđa Milićevića (napustila sednicu tokom trajanja zajedničkog jedinstvenog pretresa), Dragana Barišić, zamenik Katarine Rakić, Milorad Mirčić, zamenik Vojislava Šešelja (napustio sednicu nakon glasanja o tačkama iz zajedničkog jedinstvenog pretresa) i Vojislav Vujić, zamenik Petra Petrovića.

Sednici je prisustvovao i narodni poslanik Đorđe Vukadinović.

Sednici nisu prisustvovali članovi Odbora: Katarina Rakić, Đorđe Milićević, Vojislav Šešelj, Nemanja Šarović, Goran Ćirić, Petar Petrović i Nenad Čanak.

Predsednik Odbora je obrazložio da je sednicu sazvao u roku kraćem od roka predviđenog članom 72. stav 2. Poslovnika Narodne skupštine, zbog potrebe da se razmotre i donesu akta iz predloženog dnevnog reda.

Odbor je većinom glasova prihvatio predlog predsednika Odbora za obavljanje zajedničkog jedinstvenog pretresa o tač. 1-8. predloženog dnevnog reda, na osnovu člana 82, člana 92. stav 2, člana 192. st. 2. i 3. i člana 193. Poslovnika Narodne skupštine.

 Na predlog predsednika, Odbor je većinom glasova utvrdio sledeći

D n e v n i r e d:

 - usvajanje zapisnika sa 43, 44. i 45.sednice Odbora -

1. Razmatranje obaveštenja zamenika generalnog sekretara Narodne skupštine o izricanju mere održavanja reda narodnom poslaniku dr Aleksandru Martinoviću, na Drugoj sednici Prvog redovnog zasedanja Narodne skupštine Republike Srbije u 2018. godini (21 Broj: 120-907/18 od 10. aprila 2018. godine);
2. Razmatranje obaveštenja zamenika generalnog sekretara Narodne skupštine o izricanju mera održavanja reda narodnim poslanicima Đorđu Vukadinoviću i Branki Stamenković, na Drugoj sednici Prvog redovnog zasedanja Narodne skupštine Republike Srbije u 2018. godini (21 Broj: 120-908/18 od 10. aprila 2018. godine);
3. Razmatranje obaveštenja zamenika generalnog sekretara Narodne skupštine o izricanju mera održavanja reda narodnom poslaniku Miroslavu Aleksiću, na Drugoj sednici Prvog redovnog zasedanja Narodne skupštine Republike Srbije u 2018. godini (21 Broj: 120-910/18 od 10. aprila 2018. godine);
4. Razmatranje obaveštenja zamenika generalnog sekretara Narodne skupštine o izricanju mera održavanja reda narodnim poslanicima Branki Stamenković i Radoslavu Milojičiću, na Drugoj sednici Prvog redovnog zasedanja Narodne skupštine Republike Srbije u 2018. godini (21 Broj: 120-911/18 od 10. aprila 2018. godine);
5. Razmatranje obaveštenja zamenika generalnog sekretara Narodne skupštine o izricanju mera održavanja reda narodnim poslanicima Marku Đurišiću i Radoslavu Milojičiću, na Trećoj sednici Prvog redovnog zasedanja Narodne skupštine Republike Srbije u 2018. godini (21 Broj: 120-1005/18 od 19. aprila 2018. godine);
6. Razmatranje obaveštenja zamenika generalnog sekretara Narodne skupštine o izricanju mere održavanja reda narodnom poslaniku Radoslavu Milojičiću, na Četvrtoj sednici Prvog redovnog zasedanja Narodne skupštine Republike Srbije u 2018. godini (21 Broj: 120-1093/18 od 27. aprila 2018. godine);
7. Razmatranje obaveštenja zamenika generalnog sekretara Narodne skupštine o izricanju mere održavanja reda narodnom poslaniku Maji Videnović, na Četvrtoj sednici Prvog redovnog zasedanja Narodne skupštine Republike Srbije u 2018. godini (21 Broj: 120-1094/18 od 27. aprila 2018. godine);
8. Razmatranje obaveštenja zamenika generalnog sekretara Narodne skupštine o izricanju mere održavanja reda narodnom poslaniku Radoslavu Milojičiću, na Četvrtoj sednici Prvog redovnog zasedanja Narodne skupštine Republike Srbije u 2018. godini (21 Broj: 120-1118/18 od 3. maja 2018. godine);
9. Razmatranje zahteva Dušice Stojković, narodnog poslanika, za davanje mišljenja za vršenje druge javne funkcije (21 Broj: 02-1044/18 od 24. aprila 2018. godine);
10. Utvrđivanje spiska nalepnica za parkiranje A-I i A-II.

Pre prelaska na rad po utvrđenom dnevnom redu, Odbor je većinom glasova, bez primedaba, usvojio zapisnike sa 43, 44. i 45. sednice Odbora.

**Prva - osma tačka dnevnog reda**: Razmatranje obaveštenja zamenika generalnog sekretara Narodne skupštine o izricanju mere održavanja reda narodnom poslaniku dr Aleksandru Martinoviću, na Drugoj sednici Prvog redovnog zasedanja Narodne skupštine Republike Srbije u 2018. godini; Razmatranje obaveštenja zamenika generalnog sekretara Narodne skupštine o izricanju mera održavanja reda narodnim poslanicima Đorđu Vukadinoviću i Branki Stamenković, na Drugoj sednici Prvog redovnog zasedanja Narodne skupštine Republike Srbije u 2018. godini; Razmatranje obaveštenja zamenika generalnog sekretara Narodne skupštine o izricanju mera održavanja reda narodnom poslaniku Miroslavu Aleksiću, na Drugoj sednici Prvog redovnog zasedanja Narodne skupštine Republike Srbije u 2018. godini; Razmatranje obaveštenja zamenika generalnog sekretara Narodne skupštine o izricanju mera održavanja reda narodnim poslanicima Branki Stamenković i Radoslavu Milojičiću, na Drugoj sednici Prvog redovnog zasedanja Narodne skupštine Republike Srbije u 2018. godini; Razmatranje obaveštenja zamenika generalnog sekretara Narodne skupštine o izricanju mera održavanja reda narodnim poslanicima Marku Đurišiću i Radoslavu Milojičiću, na Trećoj sednici Prvog redovnog zasedanja Narodne skupštine Republike Srbije u 2018. godini; Razmatranje obaveštenja zamenika generalnog sekretara Narodne skupštine o izricanju mere održavanja reda narodnom poslaniku Radoslavu Milojičiću, na Četvrtoj sednici Prvog redovnog zasedanja Narodne skupštine Republike Srbije u 2018. godini; Razmatranje obaveštenja zamenika generalnog sekretara Narodne skupštine o izricanju mere održavanja reda narodnom poslaniku Maji Videnović, na Četvrtoj sednici Prvog redovnog zasedanja Narodne skupštine Republike Srbije u 2018. godini i Razmatranje obaveštenja zamenika generalnog sekretara Narodne skupštine o izricanju mere održavanja reda narodnom poslaniku Radoslavu Milojičiću, na Četvrtoj sednici Prvog redovnog zasedanja Narodne skupštine Republike Srbije u 2018. godini

U skladu sa usvojenim predlogom predsednika Odbora, Odbor je o navedenim tačkama utvrđenog dnevnog reda vodio zajednički jedinstveni pretres.

Predsednik Odbora je upoznao članove i zamenike članova Odbora sa obaveštenjima o merama održavanja reda koje su izrečene narodnim poslanicima.

 U diskusiji su učestvovali: dr Aleksandar Martinović, Branka Stamenković, Nenad Konstantinović, Veroljub Matić, Dušica Stojković, Milorad Mirčić i Đorđe Vukadinović.

Branka Stamenković je istakla da su mere održavanja reda koje su njoj izrečene, izrečene neopravdano. Kako je obrazložila, ona je u slučaju izricanja prve mere kažnjena jer je želela da ukaže na potrebu da se drugi narodni poslanik kazni za uvredu koju je izrekao, a u slučaju izricanja druge dve mere jer je u svom izlaganju koristila metaforu.

Nenad Konstantinović je naveo da predsednica Narodne skupštine zloupotrebljava prava koja su joj data Poslovnikom. Naveo je da nije bilo osnova za izricanje mera održavanja reda narodnom poslaniku Marku Đurišiću, kao i da mera udaljenja sa sednice Narodne skupštine nije mogla biti izrečena, jer imenovanom prethodno nije izrečena mera oduzimanje reči, te Odbor ne može doneti odluku o novčanoj kazni za imenovanog. Podsetio je i na inicijativu poslanika opozicije koji su u nekoliko navrata predlagali da se predsednik Parlamenta razreši sa te funkcije.

Predsednik Odbora je u slučaju mera izrečenih narodnom poslaniku Marku Đurišiću, pojasnio da su imenovanom mere izrečene jer je tražio reč po Poslovniku u delu sednice Narodne skupštine u kome to nije moguće, kao i iz razloga što je tom prilikom vređao predsednicu Narodne skupštine.

Veroljub Matić je govorio o događaju koji je prethodio izricanju mere održavanja reda narodnom poslaniku Aleksandru Martinoviću, a to je uvreda koju je na račun Republički geodetskog zavoda izrekao narodni poslanik Zoran Živković, za koju on nije kažnjen, a po njegovom mišljenju je morao biti kažnjen.

Milorad Mirčić je istakao da će glasati protiv svih predloga za donošenje odluka o novčanim kaznama i naveo da je potrebno pristupiti izmenama Poslovnika Narodne skupštine u delu koji se odnosi na ovu materiju, na šta Poslanička grupa Srpska radikalna stranka ukazuje od početka Saziva.

Đorđe Vukadinović je naveo da nije bilo osnova za izricanje mera održavanja reda narodnim poslanicima Branki Stamenković i Marku Đurišiću. Ukazao je na potrebu uspostavljanja minimuma tolerancije i reda u Narodnoj skupštini, kao i dosledne i neselektivne primene Poslovnika.

Dušica Stojković je navela da se veliki broj uvreda izriče od strane narodnih poslanika pripadnika opozicije.

Odbor je, u skladu sa članom 157. stav 2. Poslovnika Narodne skupštine, o svakom predlogu odluke o novčanoj kazni, odlučivao posebno.

Na predlog predsednika, Odbor je većinom glasova doneo Odluku o novčanoj kazni iz tačke jedan utvrđenog dnevnog reda, za dr ALEKSANDRA MARTINOVIĆA, narodnog poslanika, koji se kažnjava novčanom kaznom u visini od 10% osnovne plate narodnog poslanika, u iznosu od 7.171,26 dinara.

Na predlog predsednika, Odbor je većinom glasova doneo odluke o novčanim kaznama iz tačke dva utvrđenog dnevnog reda, i to za ĐORĐA VUKADINOVIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 10% osnovne plate narodnog poslanika, u iznosu od 7.171,26 dinara i za BRANKU STAMENKOVIĆ, narodnog poslanika na stalnom radu u Narodnoj skupštini, koji se kažnjava novčanom kaznom u visini od 10% osnovne plate narodnog poslanika, u iznosu od 7.171,26 dinara.

Na predlog predsednika, Odbor je većinom glasova doneo Odluku o novčanoj kazni iz tačke tri utvrđenog dnevnog reda za MIROSLAVA ALEKSIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 40% osnovne plate narodnog poslanika, u iznosu od 28.685,05 dinara.

Na predlog predsednika, Odbor je većinom glasova doneo odluke o novčanim kaznama iz tačke četiri utvrđenog dnevnog reda, i to za BRANKU STAMENKOVIĆ, narodnog poslanika na stalnom radu u Narodnoj skupštini, koji se kažnjava novčanom kaznom u visini od 20% osnovne plate narodnog poslanika, u iznosu od 14.342,52 dinara i za RADOSLAVA MILOJIČIĆA, narodnog poslanika na stalnom radu u Narodnoj skupštini, kloji se kažnjava novčanom kaznom u visini od 20% osnovne plate narodnog poslanika, u iznosu od 14.342,52 dinara.

Na predlog predsednika, Odbor je većinom glasova doneo odluke o novčanim kaznama iz tačke pet utvrđenog dnevnog reda, i to za MARKA ĐURIŠIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 50% osnovne plate narodnog poslanika, u iznosu od 35.856,32 dinara i za RADOSLAVA MILOJIČIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 10% osnovne plate narodnog poslanika, u iznosu od 7.171,26 dinara.

Na predlog predsednika, Odbor je većinom glasova doneo Odluku o novčanoj kazni iz tačke šest utvrđenog dnevnog reda, za RADOSLAVA MILOJIČIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 10% osnovne plate narodnog poslanika, u iznosu od 7.171,26 dinara.

Na predlog predsednika, Odbor je većinom glasova doneo Odluku o novčanoj kazni iz tačke sedam utvrđenog dnevnog reda, za MAJU VIDENOVIĆ, narodnog poslanika na stalnom radu u Narodnoj skupštini, koji se kažnjava novčanom kaznom u visini od 10% osnovne plate narodnog poslanika, u iznosu od 7.171,26 dinara.

Na predlog predsednika, Odbor je većinom glasova doneo Odluku o novčanoj kazni iz tačke osam utvrđenog dnevnog reda, za RADOSLAVA MILOJIČIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 10% osnovne plate narodnog poslanika, u iznosu od 7.171,26 dinara.

**Deveta tačka dnevnog reda**: Razmatranje zahteva Dušice Stojković, narodnog poslanika, za davanje mišljenja za vršenje druge javne funkcije

Predsednik Odbora je obavestio članove i zamenike članova Odbora, da je narodni poslanik Dušica Stojković, u skladu sa članom 28. stav 4. Zakona o Agenciji za borbu protiv korupcije, podnela zahtev za davanje pozitivnog mišljenja da uz vršenje navedene funkcije vrši i funkciju predsednika Upravnog odbora Centra za kulturu i obrazovanje Rakovica.

U diskusiji su učestvovali: Aleksandar Martinović i Branka Stamenković.

Branka Stamenković je istakla da je vršenje duplih funkcija postalo pravilo umesto da, kako to Zakon o Agenciji za borbu protiv korupcije propisuje, bude izuzetak. U svom izlaganju se osvrnula i na Nacrt novog zakona o Agenciji za borbu protiv korupcije. Takođe, istakla je da će glasati protiv predloga za davanje pozitivnog mišljenja.

Predsednik Odbora je podsetio da je zahtev podnet u skladu sa važećim Zakonom o Agenciji za borbu protiv korupcije, kao i da Odbor prema propisanoj proceduri o podnetim zahtevima raspravlja i glasa, a konačnu odluku o tome da li narodni poslanik može da vrši drugu funkciju, daje Agencija.

Na predlog predsednika, Odbor je većinom glasova dao pozitivno mišljenje da Dušica Stojković, uz vršenje funkcije narodnog poslanika, može da vrši i funkciju predsednika Upravnog odbora Centra za kulturu i obrazovanje Rakovica.

**Deseta tačka dnevnog reda**: Utvrđivanje spiska nalepnica za parkiranje A-I i A-II

Diskusije nije bilo.

Na predlog predsednika, Odbor je većinom glasova utvrdio Spisak nalepnica za parkiranje A-I i A-II.

Sednica je završena u 15,55 časova.

Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

Svetlana Dedić dr Aleksandar Martinović